b'\n_START_ARTICLE_\nBo\xc5\xa1tjan Bajec\n_START_SECTION_\nBiografija\n_START_PARAGRAPH_\nAsist. dr. Bo\xc5\xa1tjan Bajec je leta 2000 diplomiral na Oddelku za psihologijo Filozofske fakultete Univerze v Ljubljani z delom Preverjanje naklju\xc4\x8dnosti spreminjanja reakcijskih \xc4\x8dasov pri nalogah kategoriziranja dra\xc5\xbeljajev v \xc4\x8dasu. Naziv asistenta za psiholo\xc5\xa1ko metodologijo je pridobil leta 2001, ko se je tudi zaposlil na Oddelku za psihologijo kot asistent. Naziv magistra je pridobil leta 2003, na Oddelku za psihologijo Filozofske fakultete Univerze v Ljubljani, z delom Dinamika spreminjanja reakcijskih \xc4\x8dasov pri nalogah kategorizacije dra\xc5\xbeljajev v \xc4\x8dasu. Leto kasneje in \xc5\xa1e enkrat leta 2007, je bil habilitiran v naziv asistenta za psihologijo. Z delom Fiziolo\xc5\xa1ki korelati nihanja reakcijskih \xc4\x8dasov v teku \xc4\x8dasa, je na Oddelku za psihologijo Filozofske fakultete Univerze v Ljubljani, doktoriral leta 2009. \xc4\x8cez eno leto je pridobil naziv asistenta za psihologijo dela in organizacije.\n_START_SECTION_\nPedago\xc5\xa1ko delo\n_START_PARAGRAPH_\nNa Oddelku za psihologijo je v prej\xc5\xa1njih \xc5\xa1tudijskih letih delal kot izvajalec vaj pri predmetih Informatika in ra\xc4\x8dunalni\xc5\xa1tvo v psihologiji, Statistika za psihologe, Motivacija in emocije, Ekologija za psihologe, Zaznavni procesi in Vi\xc5\xa1ji spoznavni procesi (vse 1. letnik), Psihometrija 1 ter Psihologija osebnosti (oboje 2. letnik) in \xc5\xa1e pri predmetih Psihometrija 2 in Psihologija dela in organizacije 1 (oboje 3. letnik). Izvajal je tudi vaje pri predmetu Psihologija za u\xc4\x8ditelje. Od \xc5\xa1tudijskega leta 2009/2010 izvaja vaje in predavanja pri predmetu Psihologija dela (3. letnik), od \xc5\xa1tudijskega leta 2011/2012 pa dela \xc5\xa1e kot predavatelj pri predmetu Uvod v psihologijo dela in organizacije (1. letnik).'